**PITANJA I ODGOVORI 1**

Poštovani,

Povodom pitanja upućenih Naručiocu od strane potencijalnih ponuđača do dana 18. septembra 2012. godine, a u vezi sa javnom nabavkom: Nabavka laboratorijske opreme za separaciju i karakterizaciju materijala, broj javne nabavke: **IOP/6-2012/G,** dostavljamo sledeće odgovore:

**Pitanje broj 1:**

MolimoVas da objasnite klauzulu18.-podklauzulu18.3 iz dela UP tenderske dokumentacije:

* 1. Ponuđač takođe pribavlja spisak sa svim osobenostima, uključujući raspoložive izvore i trenutne cene rezervnih delova, specijalnih alata itd., neophodnih za pravilan i kontinuiran rad dobara za vreme tog perioda, a **kako je to naznačeno u obrascu OPP,** nakon što naručilac počne da koristi dobra.
* U kojoj formi očekujete da Vam se dostavi spisak rezervnih delova sa cenama?
* Sta podrazumevate pod 'izvorima'?

**Odgovor broj 1:**

* U slobodnoj formi, na memorandumu ponuđača, sa traženim podacima koji se odnose na dokumentaciju kojom ponuđač dokazuje saobraznost dobara i pratećih usluga podklauzula 18.3 UP.
* Podrazumevaju se podaci o dostupnosti rezervnih delova.

**Pitanje broj 2:**

U OPP pod 18.3 zahteva se da vremenski period u kome se očekuje da će dobra ispravno raditi (zbog rezervnih delova): U skladu sa propisima i standardima – minimum 5 godina

* Molimo vas da objasnite šta podrazumevate pod ovim zahtevom – da li se ovaj zahtev odnosi na dostupnost rezervnih delova?
* Kojim dokumentom odgovaramo na ovaj zahtev?

**Odgovor broj 2:**

* Da, zahteva se dostupnost rezervnih delova minimum 5 godina od datuma proizvodnje poslednjeg modela ponuđenog predmetnog dobra.
* Podnošenjem ponude, što je pretpostavka da ponuđač prihvata uslove definisane Tenderskom dokumentacijom.

**Pitanje broj 3:**

U UP klauzula 17. Navodi se da ponuđači popunjavaju deklaracije o zemlji porekla u obrascu (tabeli) tehničkih specifikacija, koji se nalazi u odeljku VI. Navedeni obrazac ne sadrži rubriku u kojoj bi se naveo podatak u zemlji porekla – Molimo vas da objasnite da li je potrebno navesti ovaj podatak i gde?

**Odgovor broj 3:**

Odredbe u Uputstvu ponuđačima (UP) se dopunjuju, dodaju ili menjaju u skladu sa ostalim odredbama Tenderske dokumentacije. Kako Odeljkom VI Tenderske dokumentacije, Obrascem (tabelom) tehničkih specifikacija, nije predviđena zasebna kolona za unošenje zahtevanog podatka o zemlji porekla dobara da bi se ustanovila podobnost dobara i pratećih usluga u skladu sa UP 17.1, to ponuđač predmetne podatke može navesti u bilo kojoj od kolona sadržanih u Obrascu tehničkih specifikacija.

**Pitanje broj 4:**

Da li je uz tendersku dokumentaciju prilikom podnošenja ponuda potrebno priložiti i ugovorni obrazac iz odeljka br. IX?

**Odgovor broj 4:**

Prilikom podnošenja ponude, od ugovornih obrazaca navednih u Odeljku IX Tenderske dokumentacije, Ugovorni obracsi potrebno je da ponuđač dostavi isključivo obrazac „Ugovorni sporazum”.

**Pitanje broj 5:**

Da li potvrda o blokadi računa kojom se dokazuje Financial Capability može da bude u kopiji ili mora da bude u originalu?

**Odgovor broj 5:**

Statut o osnivanju ili registraciji preduzeća, kao i dokumentaciju kojom ponuđač dokazuje da ispunjava uslove u pogledu pravne sposobnosti, potrebno je dostaviti u originalu ili overenoj kopiji. Dokumentaciju kojom ponuđač dokazuje da ispunjava uslove u pogledu poslovne sposobnosti, finansijskog, tehničkog i kadrovskog kapaciteta, uključujući potvrdu o blokadi računa kojom se dokazuje Financial Capability, dovoljno je dostaviti u fotokopiji.

**Pitanje broj 6:**

Pošto Agencija za privredne registre poseduje podatke o registrovanim zabranama obavljanja delatnosti za privredna društva samo od 2005. godine nadalje, da li to znači da ponuđači koji su osnovani i poslovali pre 2005. godine, moraju pored potvrde APR-a da dostave i potvrde Trgovinskog i Prekršajnog suda kojima će se pokriti period poslovanja pre 2005. godine ili je dovoljna samo potvrda APR sa podacima od 2005. godine do datuma nakon objavljivanja javnog poziva?

**Odgovor broj 6:**

Ne**,** u svrhu dokazivanja predmetnog uslova dovoljno je dostaviti potvrdu Agencije za privredne reguistre.

**Pitanje broj 7:**

Da li finansijski izveštaji za 2009,2010. i 2011. godinu kojima se dokazuje finansijska sposobnost - poslovni prihod ponudjaca, mogu da se prilože u kopiji ili moraju da budu originali/overene fotokopije?

**Odgovor broj 7:**

Finansijske izveštaje za 2009,2010, i 2011. godinu kojima se dokazuje finansijska sposobnost – poslovni prihod ponuđača, moguće je dostaviti u fotokopiji.

**Pitanje broj 8:**

U okviru Bidder Information Form (Podaci o ponudjacu) stoji da treba da se prilože kopije originalnih dokumenata, a odmah zatim u zagradi da se označe kvadratići pored priloženih originalnih dokumenata. Molimo Vas da razjasnite da li se prilažu originali ili kopije traženih dokumenata?

Da li se pod Registration of firm podrazumeva Rešenje o registraciji firme u Agenciji za privredne registre (koja nakon prvobitne registracije moze da ima nekoliko promena, pa je to u stvari niz dokumenata-pojedinacnih Rešenja) ili se u tu svrhu moze dostaviti lzvod o registraciji firme u APR koji sadrzi precišćene aktuelne podatke tj. sve unesene izmene?

**Odgovor broj 8:**

Statut o osnivanju ili registracija preduzeća potrebno je dostaviti u original ili overenoj kopiji. U svrhu dokazivanja „Registration of firm“ ponuđač može dostaviti Rešenje Agencije o privrednim registrima o registraciji firme, uz dokumenta koja prate nastale promene, ili Izvod Agencije o privrednim registrima o registraciji privrednog subjekta koji sadrži ažurirane podatke.

**Pitanje broj 9:**

Na str. 34 tenderske dokumentacije pod stavkom c) Business Capability navodi se kao dokaz referenc lista prodate robe. U kom obliku ta lista treba da se dostavi tj.da li je dovoljno da ona bude na memorandumu ponuđača, overena i potpisana od strane odgovornog lica i koje elemente treba da sadrži?

**Odgovor broj 9:**

Referentna lista kojom ponuđač dokazuje ispunjenost uslova u pogledu poslovne sposobnosti (Business Capability), može biti dostavljena u slobodnoj formi na memorandumu ponuđača, overena i potpisana od strane odgovornog lica. Referentna lista treba da sadrži podatke iz kojih se može utvrditi da je dobavljač realizovao uspešno i suštinski minimum 3 (tri) ugovora u sledećim godinama - 2009, 2010, 2011. i 2012, koji su slični predmetnom. Sličnost se zasniva na fizičkoj veličini, složenosti, metodama/tehnologiji ili drugim karakteristikama kako su opisane u **Odeljku VI.**

**Pitanje broj 10:**

Na str. 35 pod c) Technical Capability traže se kao dokaz popunjeni formulary ,,Powers". Molimo vas da nam objasnite gde se tačno (na kojoj strani tenderske dokumentacije) nalazi navedeni obrazac, posto nismo mogli da ga pronađemo?

**Odgovor broj 10:**

Pod formularima ,,Powers" ili „Ovlašćenja” podrazumevaju se obrasci: „Ovlašćenje proizvođača” i „Ovlašćenje proizvođača za postprodajne usluge” (Manufacturer’s Sales Authorization and Manufacturer’s After Sales Authorization) i nalaze se u Odeljku IV Tenderske dokumentacije, Obrasci za davanje ponude.

**Pitanje broj 11:**

Na str. 76,pod stavkom GCC 12.1, navodi se da je dobavljač obavezan da pre prispeća robe na granicu Rep. Srbije, a nakon što je ona otpremljena od strane proizvođača, kupcu dostavi, između ostalog, kopiju fakture. Molimo vas da nam objasnite na koju kopiju fakture se misli, jer dobavljač ne može da izda fakturu za robu koja još nije uvezena?

**Odgovor broj 11:**

Misli se na kopiju fakture ino-ponuđača.

**Pitanje broj 12:**

Molimo vas da nam date što konkretniji odgovor na koji način će biti regulisana ova pitanja:

1. Da li se naručilac oslobađa plaćanja carine?

Ukoliko je odgovor da:

* Da li će kopija ino-fakture poslužiti naručiocu kao osnov za dobijanje validnog dokumenta na osnovu kojeg će naručilac biti oslobođen od plaćanja carinskih dažbina prilikom uvoza robe i da li će naručilac blagovremeno tj. pre prispeća robe na ispostavu carinjenja takav dokument dostaviti dobavljaču tj. uvozniku robe?
* Da li je pribavljanje i zakonska validnost gore navedenog dokumenta isključivo u nadležnosti naručioca tj. da li je dobavljač oslobođen bilo kakve obaveze u pogledu pribavljanja dokumenta?

1. Da li se naručilac oslobađa plaćanja PDV-a?

Ukoliko je odgovor da:

* Koji dokument će biti osnov za odobravanje i dostavljanje zakonski validnog dokumenta od strane naručioca kojim se oslobađa od plaćanja PDv-a i u kom momentu će naručilac takav dokument dostaviti dobavljaču?
* U kom momentu je dobavljač u obavezi da dostavi dokument koji će biti osnov za dobijanje validnog dokumenta kojim će se naručilac osloboditi obaveze plaćanja PDV-a?
* Da li je pribavljanje i zakonska validnost dokumenta za oslobađanje od plaćanja PDV-a isključivo u nadležnosti naručioca tj. da li je dobavljač oslobođen bilo kakve obaveze u pogledu pribavljanja dokumenta?

Ukoliko je odgovor ne:

* Da li to znači da će prilikom prispeća robe na carinu naručilac snositi troškove PDV-a i na koji način je dobavljač u obavezi da obavesti naručioca o iznosu njegove obaveze?

**Odgovor broj 12:**

a) Oprema koja je predmet nabavke, biće oslobođena plaćanja carine u skladu sa važećim carinskim zakonom kao i u skladu sa Uredbom o vrsti, količini i vrednosti robe na koju se ne plaćaju uvozne dažbine, rokovima , uslovima i postupku za ostvarivanje prava na oslobađanje od plaćanja uvoznih dažbina. Izabrani ponuđač biće dužan da Naručiocu dostavi svu potrebnu dokumentaciju u skladu sa gorenavedenim propisima.

b) Naručilac se ne oslobađanja obaveze plaćanja PDV-a, ali ima pravo na povraćaj plaćenog PDV-a, sve u skladu sa važećim zakonskim propisima.

**Pitanje broj 13:**

Mi smo ogranak strane firme (Branch Office) osnovan 2011. godine. Ogranak je registrovan kao poreski obveznik u Republici Srbiji i preko njega se odvija sva prodaja i podrška u Republici Srbiji. Imajući u vidu da je ogranak osnovan 2011. godine, isti formalno ne ispunjava uslove za učestvovanje na tenderu. S druge strane, kao sastavni deo matične firme koja postoji od 1992. godine, ispunjava sve uslove tražene tenderskom dokumentacijom. Nama bi više odgovaralo da na pomenutom tenderu učestvujemo kao ogranak nego kao matična kuća. Molimo vas da nas obavestite da li je prihvatljivo da učestvujemo na tenderu kao ogranak, a da dokumenta i reference naše matične kuće –strane firme, čiji smo sastavni deo, koristimo kao kvalifikaciona dokumenta, tj. kao dokaz za poslovni prihod i listu referenci?

**Odgovor broj 13:**

Kako je, u skladu sa važećim propisima RS, ogranak izdvojen, pravno zavistan organizacioni deo osnivača koji nema svojstvo pravnog lica i koji na teritoriji Republike trajno obavlja delatnosti za koje je osnivač registrovan u zemlji sedišta, i kakoogranak ima poslovnu sposobnost, odnosno mogućnost zaključivanja ugovora, koja zavisi i ograničena je poslovnom sposobnošću svog osnivača, to je dozvoljeno da u predmetnom slučaju podnosilac ponude bude ogranak strane firme ukoliko je na to ovlašćen od strane svog osnivača, a koji će kao dokaz ispunjavanja kvalifikacionih uslova predviđenih tenderskom dokumentacijom, podneti dokumenta i reference svoje matične kuće –strane firme